Placuit atque convenit inter domnum Umbertum prepositum Sancti Vincentii Matiscensis necnon et canonicos atque Adonem abbatem seu et ab alia parte quemdam virum nomine Rotbertum ut terras inter se commutarent, quod et fecerunt. Inprimis donat atque commutat Rotbertus a partibus Sancti Vincentii et domni Humberti prepositi campum unum, de suo alodo, in pago Matisconensi, in agro Iggiacensi, in villa Nuciaco, qui terminat a mane muro finale, a medio die Adalberto, a sero Aldiero, a circio Sancti Vincentii; habet in longo perticas XXVIII, in uno fronte perticas VI, in alio VI et dimidiam. Similiter in perpetuo donat domnus Humbertus prepositus et ceteri canonici campum alium de ratione Sancti Vincentii in ipsa villa, qui terminat a mane terra Sancti Vincentii de ipsa ratione, a medio die et a circio vias publicas, a sero ad ipso Roberto. Infra istas terminationes quisque quod accepit teneat; si quis contradixerit auri libram componat. S. Rotberti. S. Constabuli. S. Adalberti. S. Dominici. S. Humberti. S. Erlulfi. S. Ermengarii.